પરંતુ અનુરાગ કશ્યપે જેને ઇમોશનલ થ્રિલર ફિલ્મ કહી છે એના માટે આટલું પૂરતું છે? જી નહીં. પહેલી વાત તો એ કે આવી અઢળક કથાઓ આપણે સોની ટીવી પર આવતા કાર્યક્રમ ‘ક્રાઇમ પૅટ્રોલ’માં જોઈ ચૂક્યા છીએ. જાહેરખબરો તથા હોસ્ટ અનુપ સોનીને બાદ કરતાં જે અસરકારકતાથી એમાં કલાક-દોઢ કલાકમાં વાત કહેવાઈ જાય છે એ કહેવા માટે અનુરાગે બે કલાક કરતાં પણ વધારે સમય લીધો છે. વળી, બાળકીને શોધવાના હેતુસર શરૂ થયેલી ફિલ્મ એ જ મુખ્ય ટ્રૅક પર આગળ વધતી રહેવાને બદલે વિવિધ પાત્રોની પોતાની સ્ટોરીઓની ગલીઓમાં ફંટાતી રહે છે. એટલે નખ ચાવી જઈએ એવો રોમાંચ ઊભો જ નથી થતો.